# Plutón

El Plutón va ser un falutx elàstic que a mitjans del segle XIX va navegar fent funcions de guàrdia costanera («Servicio del Resguardo Marítimo») amb base a Benidorm. Va ser varat el 1832 a la platja d'Arenys de Mar. Construït a la drassana de Salvador Busquets, el Noi Caldes, i considerada una embarcació notable per les seves prestacions.

## Característiques nàutiques

Les qualitats del falutx Plutón, des del punt de vista nàutic, foren destacades pel tinent de navili Pere Riudavets. Aquest expert navegant menorquí va traduir un tractat de construcció de veles (Sails and Sailmaking. Robert Kipping) i va afegir molts aspectes sobre veles llatines que no constaven a l’original: Elementos de construcción de velas.
Sobre el Plutón, Riudavets afirma que era un dels millors falutxs construïts a les costes catalanes. I va descriure les proporcions del buc i l’aparell que permetien aquests resultats destacats. Bàsicament una bona velocitat i una gran capacitat de cenyida (4,5 quartes). L’interès i la dedicació de Riudavets a les embarcacions de «resguardo marítimo» sembla demostrada per la donació de tres models al Museu Naval.
Les dimensions indicades a la taula es basen en les dimensions que figuren l’obra de referència, originalment publicades en peus de Burgos ( 1 peu = 0,278635 m ). La importància d'aquesta unitat de mesura en la construcció naval radica en els documents oficials sobre els vaixells.
| Mesures | Peus de Burgos | Metres |
| Eslora | 78 | 21,06 |
| Mànega | 23,5 | 6,345 |
| Puntal | 7,4 | 1,998 |
| Arbre mestre | 79 | 21,33 |
| Arbre de mitjana | 55 | 14,85 |
| Botaló del floc | 53,04 | 14,32 |
| Botafora | 42,9 | 11,58 |
| Antena mestra | 132,6 | 35,80 |
| Antena de mitjana | 71,6 | 19,33 |
| Car mestre | 74,88 | 20,22 |
| Pena mestra | 105,30 | 28,43 |
| Calat arbre mestre sota coberta | 8 | 2,16 |
| Calat arbre de mitjana | 6 | 1,62 |
| Distància arbre mestre a proa del centre | 2 | 0,54 |
| Distància de l'arbre de mitjana a popa del centre | 34 | 9,19 |
| Interior del botaló | 10 | 2,7 |
| Interior del botafora | 6 | 1,62 |
| Angle arbre mestre amb la vertical | 18 graus | |
| Angle arbre de mitjana a popa | 5 graus | |
| Angle del botaló amb la horitzontal | 15 graus | |
Va ser construït a la drassana arenyenca del Noi Caldes just l'any que moria Salvador Busquets i Vilardebò, conegut com el Noi Caldes, i agafava el relleu el seu fill Salvador Busquets i Casanovas.

## Tasques professionals

La tasca del Plutón com a vaixell de duanes es realitzà per a una empresa de Benidorm, Ors y García, fundada el 1835 a les ordres de Gaspar Ortuño. L'any 1939, plenament dedicat al control del contraban estava armat amb dos canons, un de 12 lliures i l'altre de 18, probablement muntats en afusts giratoris sobre l'eix de crugia. Una caixa d'armes de foc i armes blanques complementaven l'arsenal a bord.L'any 1844 el Plutón pertanyia a la Marina espanyola.

## Referències

* ↑ Bové, F. Proyecto de reglamento para el resguardo marítimo español (en castellà), 1855, p. 5.
* ↑ «La organización del Servicio del Resguardo Marítimo en España desde la caída de Espartero hasta el fin del reinado de Isabel II (1843-1868), por Federico Maestre de San juan Pelegrín». [Consulta: 31 desembre 2024].
* ↑ Kipping, R. Sails and Sailmaking. Lockwood, 1887 (Weale's rudimentary scientific and educational Series). ISBN 978-5-87664-849-5.
* ↑ Kipping, R.; Tudury, P.R.. Elementos de construccion de velas: Hauptbd (en castellà). Imp. de T.Fortanet, 1860, p. 332.
* ↑ Kipping, R.; Tudury, P.R.. Elementos de construccion de velas: Hauptbd (en castellà). Imp. de T.Fortanet, 1860, p. 333.
* ↑ Museo Naval. Catálogo descriptivo de los objebtos que contiene el Museo Naval (en castellà). Impr.de Luie Beltrán, 1862, p. 167.
* ↑ «Vocabulario del comercio medieval» (en castellà). Página Principal. [Consulta: 2 juliol 2024].
* 1 2 Llovet, J. Constructors navals de l’ex-província marítima de Mataró. 1816-1875. Caixa d'Estalvis Laietana, 1971, p. 20 (Premi Iluro).
* ↑ Todo a babor. «Gaspar Ortuño y el falucho Plutón» (en castellà). Todo a babor, 13-10-2022. [Consulta: 30 juny 2024].
* ↑ babor, Todo a. «Gaspar Ortuño y el falucho Plutón» (en castellà), 13-10-2022. [Consulta: 12 gener 2025].